CELEX: 
Language: da
Date: 2017-08-21 00:00:00
Title: KOMMISSIONENS DELEGEREDE FORORDNING (EU) …/… om ændring af delegeret forordning (EU) nr. 611/2014 om supplerende regler til Europa-Parlamentets og Rådets forordning (EU) nr. 1308/2013 om programmer til støtte for sektoren for olivenolie- og spiseoliven

BEGRUNDELSE
            
            
               1.BAGGRUND FOR DEN DELEGEREDE RETSAKT
            
            
               Inden for rammerne af treårige arbejdsprogrammer til støtte for olivenolie- og spiseolivensektoren som omhandlet i artikel 29 i forordning (EU) nr. 1308/2013
                  1
                finansierer Unionen aktiviteter, der gennemføres af franske, græske og italienske producentorganisationer, sammenslutninger af producentorganisationer og brancheorganisationer for et samlet beløb på 47 665 000 EUR.
            
            
               På baggrund af erfaringerne med gennemførelsen af de nuværende treårige arbejdsprogrammer, der udløber i marts 2018 foreslås det at indføje tekniske forbedringer i Kommissionens delegerede forordning (EU) nr. 611/2014
                  2
               . Forbedringerne er resultatet af drøftelser med de berørte medlemsstater.
            
            
               De reviderede forordninger bør vedtages i første halvår af 2017 og træde i kraft i september 2017, eftersom visse ændringer vedrører de støtteberettigelseskriterier, som ansøgere med henblik på den nye programperiode bør være opmærksomme på, når de udarbejder deres ansøgning, som skal indgives inden en dato, som fastsættes af medlemsstaterne, dog senest den 15. februar 2018.
            
            
               2.HØRINGER FORUD FOR RETSAKTENS VEDTAGELSE
            
            
               Forud for udarbejdelsen af nærværende delegerede retsakt blev den Juridiske Tjeneste konsulteret om de forbedringer, der er foreslået. Denne feedbackmekanisme blev iværksat den 16. juni 2017 efter afslutningen af høringen af andre tjenestegrene. 
            
            
               På mødet i ekspertgruppen vedrørende olivenolie den 30. maj 2017 blev medlemsstaterne informeret om muligheden for at fremsætte forslag til en delegeret retsakt for at ændre bestemmelserne i Kommissionens delegerede forordning (EU) nr. 611/2014. Eftersom disse ændringer er af teknisk art og ikke har en væsentlig indvirkning, er der ikke gennemført en konsekvensanalyse. 
            
            
               3.JURIDISKE ASPEKTER AF DEN DELEGEREDE RETSAKT
            
            
               Den delegerede retsakt er baseret på artikel 30 i forordning (EU) nr. 1308/2013 og gælder for arbejdsprogrammer, der starter fra den 1. april 2018.
            
            
               KOMMISSIONENS DELEGEREDE FORORDNING (EU) …/…
            
            
               af 9.8.2017
            
            
               om ændring af delegeret forordning (EU) nr. 611/2014 om supplerende regler til Europa-Parlamentets og Rådets forordning (EU) nr. 1308/2013 om programmer til støtte for sektoren for olivenolie- og spiseoliven 
            
            
               EUROPA-KOMMISSIONEN HAR —
            
            
               under henvisning til traktaten om Den Europæiske Unions funktionsmåde,
            
            
               under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007
                  3
               , særlig artikel 30, og
            
            
               ud fra følgende betragtninger:
            
            
               (1)På baggrund af erfaringerne med gennemførelsen af de treårige arbejdsprogrammer, der påbegyndtes den 1. april 2015, bør visse bestemmelser i Kommissionens delegerede forordning (EU) nr. 611/2014
                  4
                forenkles eller præciseres. Samtidig bør den administrative byrde for de erhvervsdrivende og de nationale forvaltninger mindskes yderligere.
            
            
               (2)Eftersom medlemsstaterne har de bedste forudsætninger for at vurdere den reelle risiko for dobbeltfinansiering for de forskellige støtteordninger, som de forvalter, bør de fastsætte klare afgrænsningskriterier, som gør det muligt at sondre mellem operationer eller foranstaltninger, der støttes inden for rammerne af de treårige arbejdsprogrammer, og operationer eller foranstaltninger, der finansieres inden for rammerne af andre EU-instrumenter.
            
         
         
            
               (3)Minimumstildelingen af EU-midler til de specifikke aktivitetsområder bør fastsættes af de berørte medlemsstater, da de er bedst i stand til at udpege de områder, der er sårbare og samtidig højtprioriterede. For at sikre en afbalanceret gennemførelse af prioriteterne på den pågældende medlemsstats område bør nævnte minimumstildeling finde anvendelse på alle arbejdsprogrammer.
            
            
               (4)Den evaluering af arbejdsprogrammer, der tidligere blev gennemført af de støttemodtagende organisationer inden for rammerne af delegeret forordning (EU) nr. 611/2014, bør medtages på listen over kriterier, der finder anvendelse for udvælgelsen af nye arbejdsprogrammer.
            
            
               (5)Af forenklingshensyn bør det være tilladt at anvende en fast sats med henblik på beregningen af generalomkostningerne.
            
            
               (6)For at sikre at ansøgningerne om støtteforskud bedre afstemmes med ansøgerens likviditet i gennemførelsen af det treårige arbejdsprogram, bør kravet om at indføje en ansøgning om forskud i den oprindelige ansøgning om godkendelse udgå. 
            
            
               (7)Delegeret forordning (EU) nr. 611/2014 bør derfor ændres.
            
            
               (8)De arbejdsprogrammer, der er godkendt inden den 1. april 2018, bør fortsat være omfattet af bestemmelserne i delegeret forordning (EU) nr. 611/2014, som var gældende på tidspunktet for deres godkendelse, indtil de pågældende programmer udløber —
            
            
               VEDTAGET DENNE FORORDNING:
            
            
               Artikel 1
            
            
               I delegeret forordning (EU) nr. 611/2014 foretages følgende ændringer:
            
            
               (1)Følgende indsættes som artikel 2a:
            
            
               "Artikel 2a 
            
            
               Forbud mod dobbeltfinansiering 
            
            
               Medlemsstaterne fastsætter klare afgrænsningskriterier for at sikre, at der ikke ydes støtte i henhold til artikel 29 i forordning (EU) nr. 1308/2013 for foranstaltninger eller aktioner, der modtager støtte inden for rammerne af andre EU-instrumenter."
            
            
               (2)I artikel 3, stk. 4, affattes indledningen således:
            
            
               "Der kan gives tilladelse til udlicitering af en producentorganisations eller en sammenslutning af producentorganisationers foranstaltninger i henhold til artikel 155 i forordning (EU) nr. 1308/2013 for de foranstaltninger, der er omhandlet i stk. 1, på følgende betingelser:"
            
            
               (3)Artikel 4, stk. 1, litra a), udgår.
            
            
               (4)Artikel 5 affattes således:
            
            
               "Artikel 5
            
            
               Fordeling af EU-finansieringen
            
            
               Medlemsstaterne fastsætter, hvor stor en del af det EU-finansieringsbeløb, der er til rådighed i henhold til artikel 29 i forordning (EU) nr. 1308/2013, der som et minimum tildeles de specifikke områder, der er omhandlet i artikel 3, stk. 1, i nærværende forordning. Denne minimumstildeling finder anvendelse på alle arbejdsprogrammer, der skal godkendes i henhold til nærværende forordning i den pågældende medlemsstat."
            
         
         
            
               (5)Artikel 6, stk. 1, litra g), affattes således:
            
            
               "g)evaluering af programmer, som modtagerorganisationerne kan have gennemført tidligere inden for rammerne af Kommissionens forordning (EF) nr. 1334/2002(*), Kommissionens forordning (EF) nr. 2080/2005(**), forordning (EF) nr. 867/2008 eller denne forordning.
            
            
               --------------------------------
            
            
               (*)Kommissionens forordning (EF) nr. 1334/2002 af 23. juli 2002 om gennemførelsesbestemmelser til Rådets forordning (EF) nr. 1638/98 for så vidt angår aktivitetsprogrammer for erhvervsorganisationer inden for olivensektoren for produktionsårene 2002/03 og 2003/04 (EUT L 195 af 24.7.2002, s. 16).
            
            
               (**)Kommissionens forordning (EF) nr. 2080/2005 af 19. december 2005 
                  om gennemførelsesbestemmelser til Rådets forordning (EF) nr. 865/2004, for så vidt angår erhvervsorganisationer i olivensektoren og deres arbejdsprogrammer og finansiering (EUT L 333 af 20.12.2005, s. 8)."
            
            
               (6)Artikel 7, stk. 3, ændres således:
            
            
               (a)litra h) udgår
            
            
               (b)som andet afsnit indsættes:
            
            
               "Med henblik på første afsnit, litra d), kan medlemsstaterne beslutte, hvorvidt generalomkostninger er støtteberettigede på grundlag af en fast sats eller på grundlag af faktiske omkostninger som fastsat på grundlag af støttedokumenter, der skal indgives af støttemodtagerne.".
            
            
               Artikel 2
            
            
               Denne forordning træder i kraft på syvendedagen efter offentliggørelsen i Den Europæiske Unions Tidende.
            
            
               Den finder anvendelse på arbejdsprogrammer, der starter fra den 1. april 2018, og på godkendelsesprocedurerne herfor.
            
            
               Denne forordning er bindende i alle enkeltheder og gælder umiddelbart i hver medlemsstat.
            
            
               Udfærdiget i Bruxelles, den 9.8.2017.
            
            
               
                     På Kommissionens vegne
               
               
                     Formand
                     Jean-Claude JUNCKER
               
            
         
         
            
                  
                     (1)
                  Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (EUT L 347 af 20.12.2013, s. 671).
               
               
                  
                     (2)
                  Kommissionens delegerede forordning (EU) nr. 611/2014 af 11. marts 2014 om supplerende regler til Europa-Parlamentets og Rådets forordning (EU) nr. 1308/2013 om programmer til støtte for sektoren for olivenolie- og spiseoliven (EUT L 168 af 7.6.2014, s. 55).
               
               
                  
                     (3)
                  EUT L 347 af 20.12.2013, s. 671. 
               
               
                  
                     (4)
                  Kommissionens delegerede forordning (EU) nr. 611/2014 af 11. marts 2014 om supplerende regler til Europa-Parlamentets og Rådets forordning (EU) nr. 1308/2013 om programmer til støtte for sektoren for olivenolie- og spiseoliven (EUT L 168 af 7.6.2014, s. 55).